Cuneiform Tablet Kt h/k 20 (HittCong 3 529)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ì-lí-a-lum-ma a-na i-dí-a-bi-im en-na-sú-en₆ qí-bi-ma 2 ma-na KÙ.GI a-na DINGIR-na-da DUMU a-šùr-na-da ad-ma-ku a-ma-kam a-wi-lam ṣa-ab-ta-ma i ṭá-ba-tim-ma ša-ḫi-ta-šu-ma um-ma a-tù-nu-ma a-wi-lúm i-bi-sà-e e-ta-mar ba-i-ša-šu-ma šu-ma i ší-im-tí-a KÙ.BABBAR ma-na ki-a-am i-ḫa-lá-lá-šu-nu-tí li-iḫ-lu-lá-šu-nu-tí šu-ma ta-da-ga-lá-ma lá i-ḫa-lá-lá-šu-nu-tí iḫ-da-ma ša ma-na KÙ.GI-ṣí-a 8 ma-na KÙ.BABBAR ša-áš-qí-lá-šu iḫ-da-ma KÙ.BABBAR a-wi-lim ša-áš-qí-lá lá ta-ša-lá-ṭá-šu-um ù ki-ma KÙ.BABBAR iš-qú-lu KÙ.BABBAR šu-a-tí a-li-ki-im pá-nim-ma šé-bi-lá-nim 7 ma-na KÙ.BABBAR ša ma-na KÙ.GI ša PUZUR₄-a-šur iš-tù MU.1.ŠE en-na-sú-en₆ il-qí a-a-am u₄-ma-am ú-qá-a-ma KÙ.BABBAR-pì lá ú-šé-ba-lam lá li-bi₄ DINGIR-ma ku-ra me-et ṭup-pá-am ša a-lim{ki} ša um-me-a-ni MAŠKIM na-áš-a-ku-nu-tí a ma-lá ṭup-pí-im ša a-lim{ki} ša um-me-a-ni iḫ-da-ma lu KÙ.BABBAR i-ba-ší lu AN.NA TÚG.ḪI.A i-ba-ší a-na KÙ.BABBAR dí-na-ma KÙ.BABBAR pá-ni-am šé-bi-lá-nim ù ma-ma-an i-na um-me-a-ni a-na AN.NA TÚG.ḪI.A lá i-ṭá-ḫi ù KÙ.BABBAR-áp-šu lá ú-šé-lá KÙ.BABBAR a-na a-lim{ki} li-ip-ḫu-ra-ma a-na ba-a-bat KÙ.BABBAR-pí-ni lu ni-zu-uz a-ta a-na AN.NA TÚG.ḪI.A ra-ma-kà mì-ma lá tù-pá-lá-al KÙ.BABBAR-pí lá tù-šé-lá a-pu-tum i-ḫi-id-ma ra-ma-kà za-ki-ma te-eb-a-ma a-tal-kam ki-ma ṭup-pè-e ta-áš-ta-me-a-ni té-er-ták-nu li-li-kam